smcproject/ml-wiki-sentences huggingface dataset:
കല്യോട്ട് കഴകത്തിലേയും ആരാധനാമൂർത്തി ഭഗവതി തന്നെയാണ്.
നിരവധി തറവാടുകളിലായും ഉപകഴകങ്ങളിലായും സമുദായം ഏറെ ബന്ധപ്പെട്ടു കിടുക്കുന്നു.
കല്ലാന ഇംഗ്ലീഷ് വിലാസം https://ml.wikipedia.org/wiki/Kallana
കേരളത്തിലെ പശ്ചിമഘട്ട വനങ്ങളിൽ ഉണ്ടെന്നു വിശ്വസിക്കപ്പെടുന്ന പൊക്കം കുറഞ്ഞ ആനയാണ് കല്ലാന അഥവാ തുമ്പിയാന .
മനുഷ്യരെ കണ്ടാൽ അനങ്ങാതെ നിൽക്കുന്നതിൽ കല്ലാണെന്നു തെറ്റിദ്ധരിക്കുന്നതിനാലാണ് കല്ലാന എന്നു വിളിക്കുന്നത്.
അതിവേഗത്തിൽ ഓടാൻ കഴിവുള്ളതിനാൽ തുമ്പിയാന എന്നും വിളിക്കപ്പെടുന്നു.
ഹിമാലയത്തിലെ യതി എന്ന ജീവി യഥാർത്ഥമാണെന്നു തെളിവില്ലാത്തതു പോലെ കല്ലാന എന്ന ജീവിയും ജീവിച്ചിരിക്കുന്ന ഒന്നാണെന്നതിനു തെളിവൊന്നുമില്ല.
കാണി വംശജരായ ആദിവാസികളാണ് കല്ലാനയെ കണ്ടിട്ടുള്ളതായി ഏറെയും പറയപ്പെടുന്നത്.
കേരളത്തിൽ അഗസ്ത്യമുടിയിലാണ് കല്ലാനകൾ ഏറെയും ഉള്ളതെന്നു വിശ്വസിക്കപ്പെടുന്നു.
കാണിക്കാർ പറയുന്നത് ശരിയാണെങ്കിൽ ഒന്നര മീറ്ററിൽ (അഞ്ച് അടി) താഴെയാണ് സാധാരണ ഉയരം.
നിലത്തുമുട്ടുന്ന രോമാവൃതമായ വാൽ, അസാധാരണമായ തൊലിപ്പുറ ചുളിവുകൾ, മുതുകെല്ലിന്റെ ആകൃതി സവിശേഷത എന്നിവയൊക്കെയാണ് ഇതിനെ സാധാരണ ആനകളിൽ നിന്നും വേറിട്ടതാക്കുന്നത് .
ആക്രമണകാരിയാണെന്നും പറയപ്പെടുന്നു.
തുമ്പിക്കൈയ്ക്കും വാലിനും വലിപ്പക്കൂടുതലുണ്ട്.
മുൻ കാൽപ്പാദം മനുഷ്യന്റെ കൈപ്പത്തിയേക്കാളും അല്പം കൂടി വലുതും, പിൻ കാൽപ്പാദം അല്പം ചെറുതാണ് .
സാധാരണ ആനകളോട് ഇടപഴകാറോ, ഇണചേരാറോ ഇല്ലന്നു മാത്രമല്ല, കഴിയുന്നത്ര ഒഴിവാക്കുകയും ചെയ്യും.
മറ്റുകാര്യങ്ങളിൽ കാഴ്ചയിൽ ഇന്ത്യൻ ആനകളോട് സദൃശമാണ് .
2013-ൽ കല്ലാനയുടേതാണെന്നവകാശപ്പെട്ട് പുറത്ത് വന്ന വീഡിയോയിലെ ആനയുടെ ചെവിയ്ക്ക് മറ്റാനകളിൽ നിന്ന് വ്യത്യസ്തമായി ത്രികോണാകൃതിയുള്ളതും കല്ലാനയുടെ പ്രത്യേകതയായി പറയപ്പെട്ടിട്ടുണ്ട്.
കണ്ടെത്തിയെന്ന അവകാശവാദങ്ങളും പഠനശ്രമങ്ങളും
പണ്ടുമുതൽക്കേ കാണി വംശജർ കല്ലാന എന്ന ജീവി സത്യമാണെന്നും അവയെ കണ്ടിട്ടുണ്ടെന്നും അവകാശപ്പെടാറുണ്ട്.
പ്രദേശത്തിനു പുറത്തുള്ള മനുഷ്യരുടെ മുന്നിലും ഏതാനും തവണ പ്രത്യക്ഷപ്പെട്ടിട്ടുള്ളതായി പറയപ്പെടുന്നു.
2005-ൽ സാലി പാലോട് എന്ന വന്യജീവി ഛായാഗ്രാഹകനും അദ്ദേഹത്തിന്റെ സഹായിയായ മല്ലൻ എന്ന കാണിയും പേപ്പാറ വന്യജീവിസങ്കേതത്തിൽ ഇത്തരത്തിലുള്ള ആനകളുടെ അഞ്ചെണ്ണമുള്ള ഒരു കൂട്ടത്തെ കണ്ടതായും ഛായാഗ്രഹണം നടത്തിയതായും അവകാശപ്പെട്ടിരുന്നു .
എന്നാൽ പിന്നീടുള്ള തിരച്ചിലിൽ കണ്ടെത്താൻ കഴിഞ്ഞില്ല.
പ്രദേശത്ത് ചെരിഞ്ഞ ഒരാനയുടെ ലക്ഷണങ്ങൾ കണ്ട് സമീപപ്രദേശങ്ങൾ പരിശോധിച്ചപ്പോഴാണ് പ്രസ്തുത കൂട്ടത്തെ കാണാൻ കഴിഞ്ഞതെന്ന് ഛായാഗ്രാഹകൻ പറഞ്ഞിരുന്നു.
ചരിഞ്ഞ ആനയെ വനംവകുപ്പ് കൂടുതൽ പഠനങ്ങളൊന്നും നടത്താതെ കത്തിച്ചു കളഞ്ഞതിനാൽ ആവഴിക്കും പഠനങ്ങളൊന്നും സാധിച്ചില്ല .
കുട്ടിയാനയുടെ ശരീരത്തിൽ സാധാരണ നീളത്തിൽ രോമങ്ങളുണ്ടാകും സാലി എടുത്ത ചിത്രങ്ങളിലെ ആനയുടെ ശരീരത്തിൽ അത്തരത്തിലുള്ള രോമങ്ങൾ കാണാനില്ലായിരുന്നു.
ആനക്കുട്ടികൾ തനിയെ ഇറങ്ങി നടക്കാറില്ല, അവയോടൊപ്പം മുതിർന്നയാനകളെപ്പോഴുമുണ്ടാകും.
ഇതും ചിത്രങ്ങളിൽ കാണാനില്ല.
ഒപ്പം ഈ ആനകൾക്ക് മുതിർന്ന ആനകളുടെ സ്വഭാവരീതിയാണുണ്ടായിരുന്നതെന്നും സാലി അവകാശപ്പെട്ടിരുന്നു.
എന്നാൽ മുതിർന്ന ആനകളുടെ ചെവി മുന്നോട്ട് മടങ്ങിയിരിക്കുമെന്നും സാലിയുടെ ചിത്രങ്ങളിൽ ഇതില്ലെന്നും അതാനക്കുട്ടിയായതുകൊണ്ടായതുകൊണ്ടാവാമെന്നും വിദഗ്ദ്ധർ സംശയം പ്രകടിപ്പിച്ചിട്ടുണ്ട് .
മുമ്പ് ഒരു തമിഴ്‌‌നാട് വനപാലകൻ കല്ലാനയെ കണ്ടതായി അറിയിച്ചതു പ്രകാരം അഗസ്ത്യവനങ്ങൾക്കു സമീപം തമിഴ്‌‌നാട് വനംവകുപ്പ് ഏറെക്കാലം നിരീക്ഷണങ്ങൾ നടത്തിയെങ്കിലും ഒന്നിനെ പോലും കണ്ടെത്താനായില്ല .
സാലിയുടെ വെളിപ്പെടുത്തലുകളെത്തുടർന്ന് കേരള വനംവകുപ്പ് മല്ലൻ കാണിയുടെ സഹായത്തോടെ അന്വേഷണം നടത്തിയെങ്കിലും, യാതൊരു തെളിവും കണ്ടെത്താനായിരുന്നില്ല .
2005-ൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസും കേരള വനംവകുപ്പും സംയുക്തമായി കല്ലാന യഥാർത്ഥത്തിൽ ഉള്ള ജീവിയാണോ എന്നറിയാൻ ഒരു പഠനം നടത്തിയിരുന്നു .
2010 മാർച്ച് മാസത്തിൽ പേപ്പാറയിലെ മാറകപ്പാറയിൽ പത്തനംതിട്ടയിലെ ഒരു നിശ്ചലഛായാഗ്രാഹകനായ അജന്ത ബെന്നി ഉൾവനത്തിലെ ചതുപ്പിൽ വെള്ളം കുടിക്കാനെത്തിയ കല്ലാനയെന്നു കരുതപ്പെടുന്ന ഒരാനയുടെ ചിത്രം എടുക്കുകയുണ്ടായി.
ബെന്നിയുടെ കൂടി വഴികാട്ടിയായി മല്ലൻ കാണിയുമുണ്ടായിരുന്നു.
അതൊരു കൊമ്പനാനയാണെങ്കിലും അഞ്ചടി മാത്രമായിരുന്നു ഉയരം, മെലിഞ്ഞ് വാരിയെല്ലുകൾ കാണാവുന്ന ആനയുടെ വാൽ സാധാരണ ആനകളുടേതിനേക്കാളും വലിപ്പമേറിയതായിരുന്നു.
ഈ വിവരങ്ങൾ കേരളത്തിലെ ദിനപത്രങ്ങൾ പ്രസിദ്ധീകരിച്ചിട്ടുണ്ട് .
2010 ഏപ്രിലിൽ പേപ്പാറയിലെ തീപ്പച്ചാംകുഴിയിലും കല്ലാനയെ കണ്ടതായി വാർത്തയുണ്ടായി .
വന്യജീവി ഛായാഗ്രാഹകൻ  സാലി പാലോട് പേപ്പാറ വന്യജീവിസങ്കേതത്തിലെ പരുത്തിപ്പള്ളി റേഞ്ചിലെ, മണിതൂക്കി മേഖലയിൽ വച്ച് 2013 ജനുവരി 18-നു കല്ലാനയെ കണ്ടെന്നും ചലച്ചിത്രം ഛായാഗ്രഹണം നടത്തിയെന്നും അവകാശപ്പെട്ടു .
സാലി പകർത്തിയ ദൃശ്യങ്ങൾ സ്വകാര്യ വാർത്താ ചാനൽ 2013 ഫെബ്രുവരി ഒന്നിന് പ്രക്ഷേപണം ചെയ്തിരുന്നു .
ഇതിനെ തുടർന്ന് യാഥാർത്ഥ്യം പഠിക്കാൻ സമിതിയെ നിയോഗിക്കുമെന്ന് വനം മന്ത്രി കെ.ബി. ഗണേഷ് കുമാർ അറിയിക്കുകയും ചെയ്തിരുന്നു .
തുടർന്ന് കേരള ഫോറസ്റ്റ് റിസർച്ച് ഇൻസ്റ്റിറ്റ്യൂട്ടിനായി ഡോ. ഈസയുടെ നേതൃത്വത്തിലുള്ള സംഘം ആനയെ നിരീക്ഷിക്കുകയും, അതിനെ വനംവകുപ്പ് കെണിവെച്ച് പിടിക്കുകയും ചെയ്തു .
ഈ ആന വ്യത്യസ്തമല്ലെന്നും ആറു വയസ്സുള്ള സാധാരണ കുട്ടിയാനയാണെന്നുമാണ് വനംവകുപ്പിന്റെ വാദം.
ഡി.എൻ.എ. പരിശോധനയ്ക്കായി രക്തം ശേഖരിക്കുകയും വയനാട്ടിലെ ഫോറസ്റ്റ് റിസർച്ച് സെന്ററിലേയ്ക്ക് അയയ്ക്കുകയും ചെയ്തിട്ടുണ്ട്.
ശാസ്ത്രസാങ്കേതിക വിദ്യകൾ വളർന്നിട്ടും കല്ലാന യഥാർത്ഥത്തിൽ ഉള്ള ജീവിയാണോ അല്ലയോ എന്നു തീരുമാനിക്കാനാകാത്തത് വിമർശനങ്ങൾക്ക് പാത്രമായിട്ടുണ്ട്.
കല്ലാന ഉണ്ടോ ഇല്ലയോ എന്ന് കാര്യമായി പഠനം നടത്താത്തത്, ഉണ്ടെന്ന് കണ്ടെത്തിയാൽ വളരെ പരിമിതമായ എണ്ണത്തിൽ മാത്രം അവശേഷിച്ചിരിക്കാവുന്ന ഈ ജീവികളെ സം‌രക്ഷിക്കേണ്ടതിനുള്ള ലോക സമ്മർദ്ദം ഭയന്നും, അങ്ങനെയെങ്കിൽ അനുബന്ധമായി കൈക്കൊള്ളേണ്ട പാരിസ്ഥിതിക പരിരക്ഷണ ബാദ്ധ്യതയോർത്തും, ലോകം മുഴുവൻ ഉറ്റുനോക്കുന്നതിലുള്ള അധൈര്യം മൂലമാണെന്നും ആരോപണമുണ്ടായിട്ടുണ്ട് .
മറ്റ് പ്രദേശങ്ങളിലുള്ള സമാനങ്ങളായ ആനകൾ
കോംഗോയിലെ ചതുപ്പ് വനങ്ങളിൽ സമാനങ്ങളായ ആനകൾ ഉണ്ടെന്നുള്ളത് തെളിയിക്കപ്പെട്ടിട്ടുള്ള കാര്യമാണ് .
അതുപോലെ തന്നെ മലയൻ ജൈവമണ്ഡലത്തിൽ ജാവാ ദ്വീപിനു സമീപമുള്ള ബോർണിയോ കാടുകളിൽ ഏഷ്യൻ ആനകളിൽ നിന്നും ജനിതക വ്യത്യാസമുള്ള കുള്ളൻ ആനകളുടെ ഒരു ആന ഉപജാതിയേയും കണ്ടെത്തിയിട്ടുണ്ട് .
കൈനകരി ഗ്രാമപഞ്ചായത്ത് ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ആലപ്പുഴ ജില്ലയുടെ ആസ്ഥാനമായ ആലപ്പുഴ പട്ടണത്തിൽനിന്ന് എട്ടു കിലോമീറ്റർ കിഴക്കുഭാഗത്തായി പമ്പയാറിന്റെ  വേമ്പനാട്ടുകായലിന്റേയും വശങ്ങളിലായി സ്ഥിതിചെയ്യുന്ന ഒരു ഗ്രാമമാണ്, കൈനകരി.
സഹസ്രാബ്ദങ്ങൾക്കുമുമ്പ്, കടൽ ഉൾവലിഞ്ഞ്, കരയായിത്തീർന്ന പ്രദേശമാണിതെന്ന് പറയപ്പെടുന്നു.
ആലപ്പുഴ ജില്ലയിൽ കുട്ടനാട് താലൂക്കിൽ സ്ഥിതിചെയ്യുന്ന, പുഞ്ചവയലുകൾനിറഞ്ഞ ഈ ഗ്രാമത്തിന്റെ പിറവിയെപ്പറ്റിപ്പറയുന്ന പുരാണങ്ങളേറെയുണ്ട്.
പൂർണ്ണമായും പമ്പാനദി।
പമ്പയാൽ ചുറ്റപ്പെട്ടുകിടക്കുന്ന ചെറുതുരുത്തുകളുടെ ഒരു സമാഹാരമാണു കൈനകരി.
ജലാശയങ്ങൾക്കുചുറ്റും ബണ്ടുനിർമ്മിച്ച്, വെള്ളംവറ്റിച്ചുകൃഷിചെയ്യുന്ന കുട്ടനാടൻശൈലിയാണു കൈനകരിയിലും പിന്തുടരുന്നത്.
ഈ പ്രദേശത്തിന്റെ ആകെ വിസ്തൃതിയുടെ 59.87 ശതമാനവും ജലാശയങ്ങളാണ്.
വേമ്പനാട് കായലും പമ്പാനദിയുമാണ് പ്രധാനജലാശയങ്ങൾ.
നിരവധി ചെറുതോടുകളും ചെറുതടാകങ്ങളും ഈ ഗ്രാമത്തിന്റെ പ്രത്യേകതയാണ്.
കായൽനിലങ്ങളിലെ ചെളിമണ്ണു വളക്കൂറുള്ളതാണ്.
പുരാതനങ്ങളായ ക്ഷേത്രങ്ങളും ക്രൈസ്തവദേവാലയങ്ങളും ഈ പഞ്ചായത്തിലുണ്ട്.
കുട്ടനാടൻ പ്രദേശം മുഴുവൻ വനമായിരുന്നുവെന്നും, തീയിൽപ്പെട്ട് വനം നശിച്ചുവെന്നും.
ചുട്ടനാട് പിന്നീട് കുട്ടനാട് എന്ന പേരിലറിയപ്പെട്ടുവെന്നും പറയപ്പെടുന്നു.
ഇവിടുത്തെ കരിനിലങ്ങളിൽ ഇപ്പോഴും വനവിഭവങ്ങളുടെ അവശിഷ്ടം കാണപ്പെടുന്നുവെന്നത് ഇതിന് ഊന്നൽ നൽകുന്നു.
കേരളത്തിന്റെ അന്നദാതാവായി കീർത്തികേട്ട കുട്ടനാട്ടിലെ പൊന്നുവിളയുന്ന നെൽപ്പാടങ്ങളെ അധികരിച്ച് കൂട്ടനാടൻപ്രദേശത്തെ 18 കരികളായി അറിയപ്പെട്ടിരുന്നു.
ഈ കരികളത്രയും ചെമ്പകശ്ശേരി രാജാവിന്റെ അധീനതയിലുള്ളതായിരുന്നു.
ഓരോ കരിയിലുംപെടുന്ന പാടങ്ങളിലെ കൃഷിപ്പണികൾക്ക് മേൽനോട്ടംനൽകിയിരുന്ന തലപ്പുലയൻമാരുണ്ടായിരുന്നു.
ഞാറ്റുവേലക്കാലത്തു വിത്തുവിതയ്ക്കാനും ചക്രംചവിട്ടി വെള്ളം വറ്റിക്കാനും കളപറിക്കാനും കൊയ്യാനും മെതിക്കാനുമൊക്കെയുള്ള നിശ്ചയങ്ങളറിയിച്ചിരുന്ന ഈ തലപ്പുലയന്മാരുടെ പേരുചേർത്ത്, പിന്നീട് ഈ കരികളറിയപ്പെട്ടുതുടങ്ങി.
അങ്ങനെയറിയപ്പെട്ട  കരികളിലൊന്നാണ് കൈനകരി.
ഈ ദേശത്തെ വയൽപ്പണികൾക്ക് നേതൃത്വം കൊടുത്തിരുന്നത് ‘കനകൻ’ എന്നയാളായിരുന്നുവെന്നും അദ്ദേഹത്തിന്റെ പേരുപറഞ്ഞ് ‘കനകന്റെ കരി’ എന്നുള്ളത് ലോപിച്ചാണ് ‘കൈനകരി’യുണ്ടായത് എന്നും വിശ്വസിച്ചുപോരുന്നു.
കൈനകരി പഞ്ചായത്തിൽ ഇന്നുള്ള ‘കനകാശേരി’ എന്ന പാടശേഖരം ഇതിനൂന്നൽ നൽകുന്നു.
അതുപോലെ ‘ചേന്നന്റെ’ കരിയാണ്, ‘ചേന്നംകരി’ എന്നറിയപ്പെടുന്നതെന്നും ചരിത്രരേഖകളിൽക്കാണുന്നു.
സ്ഥിതിവിവരക്കണക്കുകൾ ജില്ല : ആലപ്പുഴ ബ്ലോക്ക്‌ : ചമ്പക്കുളം തലൂക്ക് : കുട്ടനാട് വിസ്തീർണം : 38.85 ച .
കി .
മി വാർഡുകൾ : 15 ജനസംഖ്യ്‌ : 26862 പുരുഷന്മാർ : 13342 സ്ത്രീകൾ : 13520 ജനസാന്ദ്രത : 733 അനുപാദം : 1046 സാക്ഷരത : 98% സാക്ഷരത പുരു.
: 99% സാക്ഷരത സ്ത്രീ.
: 97% ക്രിസ്ത്യൻ ആരാധനാലയങ്ങൾ : 14 ഹൈന്തവ ആരാധനാലയങ്ങൾ : 17 അതിരുകൾ കിഴക്ക് - പടിഞ്ഞാറ് - വടക്ക് - തെക്ക്‌ - വാർഡുകൾ കുപ്പപ്പുറം ചെറുകാലി കായൽ കുട്ടമംഗലം വാവക്കാട് ഭജനമഠം കിഴക്കേ ചേന്നങ്കരി ഐലൻറ് വാർഡ്‌ തെക്കേ വാവക്കാട് പഞ്ചായത്ത്‌ വാർഡ്‌ ഇടപ്പള്ളി വാർഡ്‌ പുത്തൻതുരം തോട്ടുവാത്തല അറുനൂറ്റും പാടം പടിഞ്ഞാറെ കുട്ടമംഗലം തോട്ടുകടവ്‌ പ്രധാന ആരാധനാലയങ്ങൾ കണ്ണാട്ട് ദേവീ ക്ഷേത്രം ഹിന്ദുക്ഷേത്രങ്ങൾ പാലത്തിക്കോട് ദേവീക്ഷേത്രം ചക്കംകരി  ദേവി ക്ഷേത്രം കണ്ണാട്ട് ദേവീ ക്ഷേത്രം പനക്കൽ മഹാദേവക്ഷേത്രം പാലത്തിക്കോട് ദേവീക്ഷേത്രം ഇളംകാവ് ദേവീ ക്ഷേത്രം
ക്രൈസ്തവ ആരാധനാലയങ്ങൾ വി. തൊമ്മാസിന്റെ പേരിലുള്ള ദേവാലയം സെൻ്റ് ചാവറ ഭവൻ സെൻ്റ്  ജോസഫ് ദൈവാലയം കുട്ടമംഗലം സെൻ്റ്  മേരീസ് ദൈവാലയം കൈനകരി തിരുഹൃദയ ദൈവാലയം അറുനൂറ്റുംപടം സെൻ്റ്  തോമസ് ദൈവാലയം പള്ളാത്തുരുത്തി (St Thomas Church Pallathuruthy) തിരുഹൃദയ ദൈവാലയം തോട്ടുവാത്തല ഗതാഗതം റോഡ് ഗതാഗതം ജലഗതാഗതം കൃഷി നെൽകൃഷി
നെല്ലാണ്‌, ഇവിടെ ഏറ്റവുംകൂടുതൽ കൃഷിചെയ്യപ്പെടുന്ന ധാന്യം.
ഭൂമിശാസ്ത്രപരമായ പ്രത്യേകത, നെൽകൃഷിക്കനുയോജ്യമാണ്‌.
വിരിപ്പൂ (മേയ്-സെപ്റ്റംബർ), പുഞ്ച (നവംബർ-മാർച്ച്) എന്നിങ്ങനെ രണ്ടുതവണ കൃഷിയിറക്കുന്നു.
കൃഷിയിടങ്ങളെ ചെറിയ പാടശേഖരങ്ങളായിത്തിരിച്ചാണു കൃഷിചെയ്യുന്നത്.
സാധാരണയായി ലഭിക്കുന്ന വിളവ്, 3.3 ടൺ/ഹെക്റ്റർ ആണ്‌.
ഇത്, സംസ്ഥാനശരാശരിയായ 2 ടൺ/ഹെക്റ്ററിനേക്കാൾ വളരെയധികമാണ്.
ഇവിടുത്തെ കാലാവസ്ഥ കൃഷിക്കനുയോജ്യമാണ്.
അന്തരീക്ഷോഷ്മാവ് 22നും 34നുമിടയ്ക്കാണ്‌ (ഡിഗ്രി സെൽഷ്യസ്) ഏറ്റവുംകൂടുതൽ ചൂടനുഭവപ്പെടുന്നത് ഒക്ടോബർമുതൽ ഏപ്രിൽവരെയാണ്‌.
ജൂൺമുതൽ ജൂലൈവരെയുള്ളകാലം മഴ ലഭിക്കുന്നു.
ജൂൺമുതലാരംഭിക്കുന്ന തെക്കുപടിഞ്ഞാറൻ മൺസൂൺകാലം, കേരളത്തിലെ മറ്റുപ്രദേശങ്ങളിലെന്നപോലെ കൈനകരിയിലും സമൃദ്ധമായ മഴ നല്കുന്നു.
പിന്നീട്, വടക്കുകിഴക്കൻ മൺസൂണിലാണു മഴ ലഭിക്കുന്നത് കൈനകരിയിലെ ഒരു ജല സംഭരണി സാമ്പത്തികരംഗം
കൃഷിയും വിനോദസഞ്ചാരവുമാണ് കൈനകരിയുടെ പ്രധാനവരുമാനമാർഗ്ഗങ്ങൾ.
കൂടാതെ കാലിവളർത്തലും മത്സ്യബന്ധനവും ഇവിടുത്തെ ജനങ്ങളുടെ വരുമാനമാർഗ്ഗങ്ങളാണ്.
നെൽവയലുകളും തെങ്ങിൻതോപ്പുകളുംകൊണ്ടു സമൃദ്ധമാണിവിടം.
നെല്ല്‌, കമുക്, വാഴ, മാവ് മരച്ചീനി പച്ചക്കറികൾ, പുഷ്പങ്ങൾ, തെങ്ങ്.
മരുന്നുചെടികൾ, വാനില മുതലായവയും ഈ പ്രദേശത്തു കൃഷിചെയ്തുവരുന്നു.
ഇഴപിരിയുന്ന ജലപാതകളും കനാലുകളും ഇവിടത്തെ കൃഷിഭൂമികൾക്കു ജലമെത്തിക്കുന്നു.
കൈനകരിയുടെ സന്തുലിതമായ മദ്ധ്യരേഖാകാലാവസ്ഥ, ചെടികളുടെയും മരങ്ങളുടെയും വളർച്ചയ്ക്കനുയോജ്യമാണ്.
സാംസ്കാരികം വളളംകളി കൃഷി വേമ്പനാട് കയൽ വിദ്യാലയങ്ങൾ
SNDP.
HSS കുട്ടമംഗലം
St Mary's Boys High school കൈനകരി
Holy Family GHS കൈനകരി
Little Flower Convent School കൈനകരി
KE Carmel Public School കൈനകരി
Government LP School, തോട്ടുവാത്ത കൈനകരി
HS കുപ്പപുറം
LP കുട്ടമംഗലം(പാണ്ടിപ്പള്ളി) ചിത്രശാല വിനോദസഞ്ചാരം
കേരള നവോത്ഥാന ശില്പി എന്നറിയപ്പെടുന്ന ചാവറ അച്ഛൻ ജനിച്ചത് ഇവിടെയാണ്.
അദ്ദേഹത്തിന്റെ ജന്മഗൃഹമായ ചാവറഭവൻ ഒരു തീർത്ഥാടനകേന്ദ്രമാണ്.
കുട്ടനാട്ടിലെ പ്രധാന ടൂറിസ്റ്റ് കേന്ദ്രങ്ങളാണ്
കൈനകരി യിലെ ന്യൂ ഹൗസ് ബോട്ട് ടെർമിനലും പള്ളാത്തുരുത്തി ഹൗസ് ബോട്ട് ടെർമിനലും.
വേമ്പനാട്ട് കായലും ഹൗസ്‌ബോട്ടുകളും വിനോദസഞ്ചാരികളെ ആകർഷിക്കുന്നു.
അവലംബം Kainakary എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.trend.kerala.gov.in Archived 2019-09-02 at the Wayback Machine http://lsgkerala.in/kainakarypanchayat Archived 2020-11-23 at the Wayback Machine Census data 2001
ശാസ്ത്രഗവേഷണമികവിന്റെ അടിസ്ഥാനത്തിലുള്ള ലോകനഗരങ്ങളുടെ പട്ടിക
നേച്ചർ ഇൻഡക്സ് അനുസരിച്ച് ഏറ്റവും മികച്ച ശാസ്ത്രീയഗവേഷണ ഔട്പുട് ഉള്ള നഗരങ്ങളും മെട്രോപൊളിറ്റൻ പ്രദേശങ്ങളും ഇനിപ്പറയുന്ന ലേഖനം പട്ടികപ്പെടുത്തുന്നു.
പ്രമുഖ ജേണലുകളിൽ പ്രസിദ്ധീകരിച്ച ശാസ്ത്രീയ ലേഖനങ്ങളുടെയും പേപ്പറുകളുടെയും എണ്ണം അനുസരിച്ച് സ്ഥാപനങ്ങൾ, നഗരങ്ങൾ, രാജ്യങ്ങൾ എന്നിവയുടെ ശാസ്ത്രീയഗവേഷണ ഔട്പുട് വസ്തുനിഷ്ഠമായി അളക്കാൻ പ്രകൃതി സൂചിക ശ്രമിക്കുന്നു.
അതോടൊപ്പം ഗുണനിലവാരത്തിലെ വ്യത്യാസങ്ങൾ കണക്കിലെടുക്കുന്നുമുണ്ട്.
തിരഞ്ഞെടുത്ത 82 ഗുണനിലവാരമുള്ള ജേണലുകളിൽ പ്രസിദ്ധീകരിച്ച ലേഖനങ്ങൾ മാത്രമേ ഇതിൽ എണ്ണുകയുള്ളൂ.
ഒരു സ്വതന്ത്ര സമിതിയാണ് ഈ ജേണലുകൾ തിരഞ്ഞെടുത്തത്.
വിവിധ നഗരങ്ങളിൽ നിന്നുള്ള നിരവധി സ്ഥാപനങ്ങളിൽ നിന്നുള്ള ഗവേഷകർ ഒരു ശാസ്ത്രീയ ലേഖനത്തിൽ ഉൾപ്പെട്ടിട്ടുണ്ടെങ്കിൽ, എല്ലാ ഗവേഷകരും ലേഖനത്തിൽ തുല്യമായി ഉൾപ്പെട്ടിരുന്നുവെന്ന് അനുമാനിച്ച് അതിനെ വിഭജിച്ചിരിക്കുന്നു.
2019 ൽ, ലോകത്തിലെ ഏറ്റവും കൂടുതൽ ശാസ്ത്രീയഗവേഷണ ഔട്പുട് ഉള്ള ലോകത്തിലെ ഏറ്റവും വലിയ നഗരമായിരുന്നു ബീജിംഗ്, ലോകത്തിലെ മൊത്തം ശാസ്ത്രീയഗവേഷണ ഔട്പുട്ടിന്റെ 2.8%.
ന്യൂയോർക്ക് സിറ്റി ലോകത്ത് രണ്ടാം സ്ഥാനത്താണ്, ലോകത്തിന്റെ മൊത്തം 2%.
മൊത്തത്തിൽ, ആദ്യ 100 പട്ടികയിൽ ഏറ്റവും കൂടുതൽ നഗരങ്ങൾ അമേരിക്കയ്ക്കാണ്, തൊട്ടുപിന്നിൽ ചൈന.
നേച്ചർ ഇൻഡെക്സ് 2020 സയൻസ് സിറ്റീസ് അനുസരിച്ച് 2019 ൽ ശാസ്ത്ര ജേണലുകളിൽ പ്രസിദ്ധീകരിച്ച ലേഖനങ്ങളിൽ ഏറ്റവും കൂടുതൽ പങ്കാളിത്തമുള്ള മികച്ച 100 നഗരങ്ങളും മെട്രോപൊളിറ്റൻ പ്രദേശങ്ങളും.
ലൈഫ് സയൻസ്, എർത്ത് amp; എൻവയോൺമെന്റൽ സയൻസ്, കെമിസ്ട്രി , ഫിസിക്കൽ സയൻസസ് എന്നീ മേഖലകളിൽ പ്രസിദ്ധീകരിച്ച ലേഖനങ്ങളുടെ ഏറ്റവും വലിയ പങ്കുള്ള 10 നഗരങ്ങളും മെട്രോപൊളിറ്റൻ പ്രദേശങ്ങളും റാങ്ക് ലൈഫ് സയൻസസ് ഭൂമിയും പരിസ്ഥിതി ശാസ്ത്രവും രസതന്ത്രം ഫിസിക്കൽ സയൻസസ് 1 അമേരിക്കൻ ഐക്യനാടുകൾ ന്യൂയോർക്ക് മെട്രോപൊളിറ്റൻ പ്രദേശം China ബീജിംഗ് China ബീജിംഗ് China ബീജിംഗ് 2 അമേരിക്കൻ ഐക്യനാടുകൾ ബോസ്റ്റൺ മെട്രോപൊളിറ്റൻ പ്രദേശം അമേരിക്കൻ ഐക്യനാടുകൾ ബാൾട്ടിമോർ-വാഷിംഗ്ടൺ China ഷാങ്ഹായ് അമേരിക്കൻ ഐക്യനാടുകൾ ബോസ്റ്റൺ മെട്രോപൊളിറ്റൻ പ്രദേശം 3 അമേരിക്കൻ ഐക്യനാടുകൾ സാൻ ഫ്രാൻസിസ്കോ ബേ ഏരിയ അമേരിക്കൻ ഐക്യനാടുകൾ ന്യൂയോർക്ക് മെട്രോപൊളിറ്റൻ പ്രദേശം China നാൻജിംഗ് അമേരിക്കൻ ഐക്യനാടുകൾ ന്യൂയോർക്ക് മെട്രോപൊളിറ്റൻ പ്രദേശം 4 അമേരിക്കൻ ഐക്യനാടുകൾ ബാൾട്ടിമോർ-വാഷിംഗ്ടൺ China നാൻജിംഗ് Japan ടോക്കിയോ മെട്രോപൊളിറ്റൻ പ്രദേശം അമേരിക്കൻ ഐക്യനാടുകൾ സാൻ ഫ്രാൻസിസ്കോ ബേ ഏരിയ 5 China ബീജിംഗ് അമേരിക്കൻ ഐക്യനാടുകൾ സാൻ ഫ്രാൻസിസ്കോ ബേ ഏരിയ അമേരിക്കൻ ഐക്യനാടുകൾ സാൻ ഫ്രാൻസിസ്കോ ബേ ഏരിയ ടോക്കിയോ മെട്രോപൊളിറ്റൻ പ്രദേശം 6 യുണൈറ്റഡ് കിങ്ഡം ലണ്ടൻ മെട്രോപൊളിറ്റൻ പ്രദേശം അമേരിക്കൻ ഐക്യനാടുകൾ ലോസ് ഏഞ്ചൽസ് മെട്രോപൊളിറ്റൻ പ്രദേശം അമേരിക്കൻ ഐക്യനാടുകൾ ന്യൂയോർക്ക് മെട്രോപൊളിറ്റൻ പ്രദേശം China ഷാങ്ഹായ് 7 അമേരിക്കൻ ഐക്യനാടുകൾ സാൻ ഡീഗോ മെട്രോപൊളിറ്റൻ പ്രദേശം അമേരിക്കൻ ഐക്യനാടുകൾ ബോൾഡർ അമേരിക്കൻ ഐക്യനാടുകൾ ബോസ്റ്റൺ മെട്രോപൊളിറ്റൻ പ്രദേശം ദക്ഷിണ കൊറിയ സോൾ മെട്രോപൊളിറ്റൻ പ്രദേശം 8 France പാരീസ് മെട്രോപൊളിറ്റൻ പ്രദേശം അമേരിക്കൻ ഐക്യനാടുകൾ ബോസ്റ്റൺ മെട്രോപൊളിറ്റൻ പ്രദേശം China വുഹാൻ France പാരീസ് മെട്രോപൊളിറ്റൻ പ്രദേശം 9 അമേരിക്കൻ ഐക്യനാടുകൾ ലോസ് ഏഞ്ചൽസ് മെട്രോപൊളിറ്റൻ പ്രദേശം China വുഹാൻ China ടിയാൻജിൻ അമേരിക്കൻ ഐക്യനാടുകൾ ബാൾട്ടിമോർ-വാഷിംഗ്ടൺ 10 യുണൈറ്റഡ് കിങ്ഡം കേംബ്രിഡ്ജ് Switzerland സൂറിച്ച് China ഗ്വാങ്‌ഷോ അമേരിക്കൻ ഐക്യനാടുകൾ ചിക്കാഗോ മെട്രോപൊളിറ്റൻ പ്രദേശം അവലംബം ↑ ↑ ↑ ↑ ↑ ↑
കല്ലാർ പാലം (ഇടുക്കി)
തേക്കടി - മൂന്നാർ സംസ്ഥാന പാതയിൽ ഏറ്റവും അപകടകരമായ പാലങ്ങളിൽ ഒന്നായിരുന്നു കല്ലാർ പാലം .
വാഹനങ്ങൾ വർധിച്ചതോടെ നിലവിലെ പാലം അപര്യാപ്തമായി.
നാട്ടുകാരുടെ ആവശ്യപ്രകാരം പാലം പുതുക്കാൻ 2012ൽ അനുമതി ലഭിച്ചു.1956ലാണ്‌ കല്ലാർ പാലം പാലം പണിതത് .
അവലംബം ↑ http://www.deshabhimani.com/news/kerala/news-idukkikerala-03-08-2016/579609%5Bപ്രവർത്തിക്കാത്ത+കണ്ണി%5D ↑ കല്ലാർ പാലം പൂർത്തിയാകുന്നു
കല്ലിങ്ങൽ മഠത്തിൽ രാരിച്ചൻ മൂപ്പൻ Kalingalmadom Rarichan Moopan Kalingalmadom Rarichan Moopan
ഒരു കാലത്ത് കോഴിക്കോട്ടെ ജന്മികുടുംബവും സാമൂഹിക പരിഷ്കർത്താവും , സാമുദായിക നേതാവും ആയിരുന്നു കല്ലിങ്കൽ മഠത്തിൽ രാരിച്ചൻ മൂപ്പൻ (1859-1919).
സമ്പന്നവും വ്യാപാരവ്യവസായ മേഖലയിൽ പ്രമുഖ പദവി അലങ്കരിച്ച തീയ്യർ തറവാടാണ് കല്ലിങ്ങൽ മഠം.
രാജവാഴ്ച്ച നിലനിന്നിരുന്ന കാലം.
സാമൂതിരിപ്പാട് കഴിഞ്ഞാൽ കോഴിക്കോട്ടെ വലിയ ജന്മി കുടുംബമായിരുന്നു കല്ലിങ്ങൽ മഠത്തുകാർ.
ഈ തറവാട്ടിലെ കാരണവന്മാർ പാരമ്പരയായി 'മൂപ്പൻ' എന്നാണ് അറിയപ്പെട്ടിരുന്നത്.
സാമൂതിരിയാൽ കല്പിച്ചുകൊടുത്ത സ്ഥാനപ്പേരായിരുന്നു ഇത്.
സാമൂതിരി രാജവംശവും കല്ലിങ്ങൽ മഠവും വലിയ മമതയിലാണ് കഴിഞ്ഞു കൂടിയിട്ടുള്ളത് കോവിലകം മന്ത്രിമാരുടെ ഒരു നിലയിലായിരുന്നു കോവിലകത്തു നിന്നും മൂപ്പൻ മാർക്ക് നൽകിയിരുന്നത്.
ഏത് കാര്യവും അവരോട് അന്വേഷിക്കുക പതിവായിരുന്നു.
ആർക്കൈവ്സ് രേഖകൾ പ്രകാരം 1851ൽ കോഴിക്കോട് നഗരത്തിന്റെയും പ്രാന്തപ്രദേശങ്ങളുടെയും മദ്യവിൽപ്പനയുടെ കുത്തകാവകാശവും കോഴിക്കോട് താലൂക്കിന്റെയും പ്രാന്തപ്രദേശങ്ങളുടെയും കടവ് കുത്തകാവകാശവും രാരിച്ചൻ മൂപ്പന്റെ മുൻഗാമിയായ കല്ലിങ്കൽ കുഞ്ഞിക്കോരു മൂപ്പന് ബ്രിട്ടീഷ് ഭരണകൂടം നൽകി.
കോഴിക്കോട്നടുത്തു പ്രശസ്ത കപ്പൽ വ്യാപാരികളും ജന്മി കുടുംബവുമായ കല്ലിങ്കൽ മഠത്തിൽ തറവാട്ടിൽ 1858 ജനുവരി 20-ന് രാരിച്ചൻ മൂപ്പന്റെ ജനനം.
മെട്രിക്കുലേഷൻവരെ വിദ്യാഭ്യാസം നേടിയിരുന്നു.
മിതവാദി പത്രാധിപർ സി. കൃഷ്ണന്റെ സഹോദരിയായിരുന്നു ഭാര്യ.
വമ്പിച്ച ഭൂവുടമയും, വ്യാപാരിയുമായിരുന്ന മൂപ്പനു കോഴിക്കോട്ടെ പൊതുജീവിതത്തിൽ ഉന്നതമായ ഒരു സ്ഥാനമുണ്ടായിരുന്നു.
കോഴിക്കോട് ശ്രീകണ്ഠേശ്വരം ക്ഷേത്രം പണിയുന്നതിൽ പ്രധാന പങ്കു വഹിച്ചു.
ക്ഷേത്ര സ്ഥലവും നിർമ്മാണ പ്രവർത്തനത്തിനായി ആയിരത്തൊന്നു രൂപയും ആ ഉദാരമതി സംഭാവന നൽകി.
മരണംവരെ മൂപ്പൻ തന്നെയായിരുന്നന്നു ശ്രീ കഠ്ണേശ്വര ക്ഷേത്രത്തിന്റെ പ്രസിഡന്റ്.
ആദ്യകാലത്ത് ഡോക്ടർ അയ്യത്താൻ ഗോപാലൻന്റെ ബ്രഹ്മസമാജ പ്രവർത്തനത്തിൽ ആകൃഷ്ടനായി  ഗോപലനോടൊപ്പം ചേർന്ന് പ്രവർത്തിച്ചു.
ഹരിജനോദ്ധാരണം , മിശ്രവിവാഹം , പന്തിഭോജനം തുടങ്ങിയ സാമൂഹ്യ പരിഷ്കരണ സംരംഭങ്ങളിൽ ഡോക്ടർ ഗോപലനൊടൊപ്പം മുഖ്യപങ്കാളിത്തം വഹിച്ചു.1898-ൽ ബ്രഹ്മസമാജത്തിന് സ്വന്തം കെട്ടിടം പണിയുവാനായി കോഴിക്കോട് ജയിലിൽ റോഡിൽ ചിന്താവളപ്പിലെ മുക്കോണായ സ്ഥലം ബ്രഹ്മസമാജ ട്രസ്റ്റിനു ചാർത്തി നൽകി.
കോഴിക്കോട്ട് തിയോസഫിക്കൽ ലോഡ്ജിന് രാരിച്ചൻ മൂപ്പൻ 1903-ലാണ് ഇന്നു കാണുന്ന സ്ഥലം ലോഡ്ജിനായി ചാർത്തിക്കൊടുത്തത്.1094 കന്നിയിൽ കോഴിക്കോട്ട് പാറൻ സ്ക്വയറിൽവെച്ചു കൂടിയ സമസ്ത കേരള തീയ്യ മഹാസമ്മേളനത്തിൽ പങ്കെടുത്തു.
സഹനസമരത്തിന്നു 101ക.
സംഭാവനനല്കി സാമുദായികമായ ഉൽക്കർഷത്തിന്നു പിന്തുണനല്കുകയും ചെയ്തു.
കോഴിക്കോട്ടെ തീയ്യസമുദായം തെക്ക് നിന്നു വന്ന സമുദായമായ നെയ്ത്തുകാരുമായി മിശ്രവിവാഹം നടത്താനും, പന്തിഭോജനം ചെയ്യാനും മുൻകയ്യെടുത്തത് മൂപ്പനായിരുന്നു.
(1911) പന്തിഭോജനം നടത്തിയതിനു അദ്ദേഹത്തിന്റെ തറവാട്ടിൽ നിന്നു ജാതിഭ്രഷ്ട് കല്പിക്കുക പോലും ചെയ്തു അന്നത്തെ തീയ്യസമുദായ പ്രമാണികൾ
1919- ൽ അന്തരിച്ച രാരിച്ചൻ മൂപ്പന് പതിവ് ആചാരം പലതും രാജകുടുംബം ചെയ്യുക ഉണ്ടായി.
രാരിച്ചൻ മൂപ്പൻ അവർക്കളുടെ മരണവിവരം അറിയിച്ച ഉടനെ മുഖത്തിടുന്നതിനായി സാമൂതിരിപ്പാട് തിരുമനസ്സിൽ നിന്നും ഏറാൾപ്പാട് തമ്പുരാൻ തിരുമനസ്സിൽ പ്രത്യേകം ഓരോ പട്ട് കാര്യസ്ഥന്മാർ മുഖാന്തിരം മഠത്തിലെക്ക് അയക്കുക ഉണ്ടായി.
പുലകുളി അടിയന്തര ചിലവുകളിലേക്ക് കിഴക്കേ കോവിലകത്ത് നിന്നും പൂർവ്വാചരണ സമ്പ്രദായപ്രകാരം കല്ലിങ്ങൽ മഠത്തിലെക്ക് പണവും നൽകുന്നു.
( ഈ പഴയ സമ്പ്രദായം ഇന്നും നിലനിന്നുപോരുന്നു വെന്ന് 1919-ലെ രാരിച്ചൻ മൂപ്പന്റെ മരണ വിവരം പ്രസിദ്ധീകരിച്ച 'മിതവാദി പത്രം' റിപ്പോർട്ട് ചെയ്യുന്നു)
കോഴിക്കോട്ടെ മഠത്തിൽ എന്ന തീയ്യ കുടുംബത്തിലെ മൂപ്പന്മാർ പരമ്പരാഗത വണിക്കുകളായിരുന്നു.
അവർക്ക് അറേബ്യയിൽ പണ്ടകശാലകൾ ഉണ്ടായിരുന്നു.
വാമലമൂപ്പൻ, വാഴയിൽ മൂപ്പൻ, മുതലായ കുടുംബക്കാരും കോഴിക്കോട്ടെ കപ്പലോട്ടക്കാരായിരുന്നു.
(പതിനെട്ടാം ശതകം വരെ മലബാറിൽ കപ്പൽ വ്യാപാരികളും കപ്പലുടമകളുമായ തീയ്യർ ഉണ്ടായിരുന്നു എന്ന് തെളിയിക്കുന്ന ചില രേഖകളും മറ്റും കോഴിക്കോട്ടെ രാരിച്ചൻ മൂപ്പന്റെ അറയിൽ താൻ കണ്ടിരുന്നു എന്ന് ജ്ഞാനപീഠപുരസ്കാരം നേടിയ സുപ്രസിദ്ധ സാഹിത്യകാരൻ എസ്. കെ. പൊറ്റക്കാട് രേഖപ്പെടുത്തിയിട്ടുണ്ട്).
ഹരിജനോദ്ധാരണത്തിലും അദ്ദേഹത്തിന്റെ ശ്രദ്ധ സജീവമായി പതിഞ്ഞിരുന്നു.
നിർദ്ധനരായ ഹരിജന വിദ്യാർത്ഥികളെ സഹായധനം നല്കി വിദ്യാസമ്പന്നരാക്കിത്തീർക്കാൻ അദ്ദേഹം ഉറ്റു പരിശ്രമിച്ചു.
കോഴിക്കോട് ക്രിസ്ത്യൻ കോളേജിലെ ഒരു ഹരിജനവിദ്യാർത്ഥിയെ ഒരു മേശക്കു ചുറ്റും സ്വന്തം മക്കളോടൊന്നിച്ചിരുത്തി ഉച്ചഭക്ഷണം നൽകിപ്പോന്നിരുന്ന അദ്ദേഹത്തിന് അന്നത്തെ യാഥാസ്ഥിതിക വർഗ്ഗത്തിന്റെ എതിർപ്പിനെ നേരിടേണ്ടി വന്നിട്ടുണ്ട്.
19-06-1919 - ആ ദീപം പൊലഞ്ഞു.
കല്ലിങ്കൽമഠവും കോഴിക്കോട്ടെ വിക്ടോറിയ പ്രസ്സും
കല്ലിങ്ങൽ മഠവും കോഴിക്കോട്ടെ വിക്ടോറിയ പ്രസ്സുമായി ബന്ധപ്പെട്ട് 1922 -ലെ ഒരു കുറിപ്പ്‌ താഴെ ചേർക്കുന്നു.
പുരാതനമായ കല്ലിങ്ങൽ മഠം തറവാട്ടുവക ജന്മവും അതിലെ അംഗമായ രാരിച്ചൻ മൂപ്പൻ ഇട്ടിക്കോശി എന്നൊരാൾക്ക്‌ കാണം ചാർത്തിക്കൊടുത്തതും ഇട്ടിക്കോശിയിൽ നിന്ന്‌ തീർവഴി കറുപ്പത്ത്‌ കേശവമേനോന്ന്‌ സിദ്ധിച്ചതും പിന്നീട്‌ രാരിച്ചൻമൂപ്പൻതന്നെ കേശവമേനോന്‌ നേരിട്ട്‌ പൊളിച്ചെഴുതിക്കൊടുത്തതുമാണ്‌ എംപ്രസ്സ്‌ വിക്ടോറിയ പ്രസ്സ്‌ നിന്നിരുന്ന സ്ഥലം.
കല്ലിങ്ങൽ തറവാട്ടിലെ ഒരു കുടിയാനിൽ നിന്ന്‌ എസ്സ്‌.
വി. വിഠൽറാവു എന്ന ആൾ മുമ്പു കാരായ്‌മക്ക്‌ എടുത്ത ഒരു സ്ഥലവും ഇതിൽ ഉൾപ്പെട്ടിരുന്നു.
ആദ്യത്തെ കാണാരി തന്റെ മുഴുവൻ അവകാശവും കേശവമേനോന്‌ തീർ കൊടുത്തതിനെ തുടർന്ന്‌ വിഠൽറാവു കേശവമേനോനുമായി നേരിടുകയും കൊല്ലത്തിൽ ഒമ്പതുറുപ്പിക പാട്ടത്തിന്മേൽ അദ്ദേഹത്തിന്റെ കീഴിൽ കാരായ്‌മസ്ഥലം കൈവശം വെച്ചു വരികയുമായിരുന്നു അക്കാലത്ത്‌.
അവലംബം 1 2 1 2 ↑ {{ cite web }} : Check date values in: | access-date= ( help ) ; External link in | title= ( help ) ; line feed character in | title= at position 29 ( help ) ↑ {{ cite web }} : Missing or empty | title= ( help ) ↑ ↑ ↑ {{ cite web }} : Missing or empty | title= ( help ) ↑
കല്ലുപാലം, കൊല്ലം പാലത്തിന്റെ മധ്യത്തിൽ തിരുവിതാംകൂർ രാജകുടുംബത്തിന്റെ ശംഖുമുദ്ര
കൊല്ലം പട്ടണത്തിൽ 1820-കളിൽ  കരിങ്കല്ലുപയോഗിച്ച് നിർമ്മിച്ച പാലമാണ് കല്ലുപാലം, കൊല്ലം.
സേതുപാർവതിബായി തിരുവിതാംകൂർ റീജന്റായായിരുന്ന കാലത്ത് പാർവതി പുത്തനാറിനെയും അഷ്ടമുടിക്കായലിനെയും ബന്ധിപ്പിച്ച് കൊല്ലം തോട് വെട്ടി.
തോട് വന്നതോടെ ഇരുകരകളിലായി മാറിയ ചാമക്കട മുതൽ ലക്ഷ്മിനടവരെയുള്ള കച്ചവടശാലകളെ ബന്ധിപ്പിക്കാനാണ് കല്ലുപാലം നിർമിച്ചത്.
കല്ലുപാലം വന്നതോടെ നഗരത്തിലെ വ്യാപാരം മെച്ചപ്പെട്ടു.
പാലത്തിനൊപ്പം കൽപ്പടവുകളും നിർമിച്ചിരുന്നു.
ദൂരദേശങ്ങളിൽനിന്ന് വള്ളങ്ങളിൽ ഇവിടേക്ക്ധാരാളമായി ചരക്ക് കൊണ്ടുവരികയും മറ്റ് ഉത്‌പന്നങ്ങൾ തിരികെ കൊണ്ടുപോവുകയും ചെയ്തിരുന്നു.
പാലത്തിന്റെ മധ്യത്തിൽ  തിരുവിതാംകൂർ രാജകുടുംബത്തിന്റെ ശംഖുമുദ്രയുണ്ടായിരുന്നു.
തത്സ്ഥിതി കല്ലുപാലം, കൊല്ലം
ദേശീയ ജലപാതയിലൂടെയുള്ള ഗതാഗതസൗകര്യം വർധിപ്പിക്കുന്നതിന്റെ ഭാഗമായി 2019 ഡിസംബറിൽ പാലം പൊളിച്ചു നീക്കി.
പുതിയ പാലത്തിന്റെ നിർമ്മാണം ആരംഭിച്ചു.
തിരുവനന്തപുരം ആസ്ഥാനമായ ഹെതർ ഇൻഫ്രാസ്ട്രക്ചറിനാണ് നിർമ്മാണച്ചുമതല.
പുതിയ പാലത്തിന്റെ നീളം: 25 മീറ്റർ
ജലനിരപ്പിൽനിന്നുള്ള ഉയരം: അഞ്ചുമീറ്റർ
ജലനിരപ്പിനോടു ചേർന്നുള്ള നീളം: 15 മീറ്റർ
പദ്ധതിത്തുക: അഞ്ചുകോടി അവലംബം ↑ ↑
മനുഷ്യ ശരീരം ഇംഗ്ലീഷ് വിലാസം https://ml.wikipedia.org/wiki/Human_body മുതിർന്ന സ്ത്രീ (ഇടത്), പുരുഷ (വലത്) മനുഷ്യശരീരങ്ങൾ.
വെൻട്രൽ (മുകളിൽ), ഡോർസൽ (ചുവടെ) വീക്ഷണകോണുകളിൽ ഉള്ള ഫോട്ടോ.
ശരീരഘടന കാണിക്കുന്നതിനായി സ്വാഭാവികമായി ഉണ്ടാകുന്ന പ്യൂബിക്, ശരീരത്തിലെയും മുഖത്തെയും രോമങ്ങൾ എന്നിവ മനഃപൂർവ്വം നീക്കംചെയ്‌തിരിക്കുകയാണ്
മനുഷ്യശരീരം എന്നത് ഒരു മനുഷ്യന്റെ ഘടനയാണ്.
വിവിധതരം കോശങ്ങൾ ചേർന്ന് ടിഷ്യൂകളും അവയവ സംവിധാനങ്ങളും സൃഷ്ടിക്കുന്നു.
അവ മനുഷ്യ ശരീരത്തിന്റെ ഹോമിയോസ്റ്റാസിസും വയബിലിറ്റിയും ഉറപ്പാക്കുന്നു.
തല, കഴുത്ത്, കൈ , കാലുകൾ, പാദം എന്നിവയെല്ലാം ശരീരത്തിൻ്റെ ഭാഗമാണ്.
മനുഷ്യ ശരീരത്തെക്കുറിച്ചുള്ള പഠനത്തിൽ ശരീരശാസ്ത്രം , ഫിസിയോളജി , ഹിസ്റ്റോളജി , ഭ്രൂണശാസ്ത്രം എന്നിവ ഉൾപ്പെടുന്നു.
ഫിസിയോളജി മനുഷ്യശരീരത്തിന്റെ വ്യവസ്ഥകളിലും അവയവങ്ങളിലും അവയുടെ പ്രവർത്തനങ്ങളിലും ശ്രദ്ധ കേന്ദ്രീകരിക്കുന്നു.
ആരോഗ്യ വിദഗ്ധർ, ഫിസിയോളജിസ്റ്റുകൾ, ശരീരശാസ്ത്രജ്ഞർ എന്നിവരാണ് ശരീരത്തെക്കുറിച്ച് പഠിക്കുന്നത്.
അതുകൂടാതെ ചിത്രകാരന്മാർ മനുഷ്യരൂപങ്ങൾ വരക്കുന്നതിന് ശരീരത്തെക്കുറിച്ച് പഠിക്കാറുണ്ട്.
മനുഷ്യശരീരത്തിലെ ഘടകങ്ങൾ പിണ്ഡം അനുസരിച്ച് മനുഷ്യശരീരത്തിലെ ഘടകങ്ങൾ.
ട്രെയ്‌സ് എലമെൻ്റുകൾ ഒന്നിച്ച് 1 ശതമാനത്തിൽ കുറവാണ് (ഓരോന്നും 0.1 ശതമാനത്തിൽ കുറവാണ്).
/img ഘടകം ചിഹ്നം ശതമാനം പിണ്ഡം ശതമാനം ആറ്റങ്ങൾ ഓക്സിജൻ O 65.0 24.0 കാർബൺ C 18.5 12.0 ഹൈഡ്രജൻ H 9.5 62.0 നൈട്രജൻ N 3.2 1.1 കാൽസ്യം Ca 1.5 0.22 ഫോസ്ഫറസ് P 1.0 0.22 പൊട്ടാസ്യം K 0.4 0.03 സൾഫർ S 0.3 0.038 സോഡിയം Na 0.2 0.037 ക്ലോറിൻ Cl 0.2 0.024 മഗ്നീഷ്യം Mg 0.1 0.015 ട്രെയ്‌സ് എലമെൻ്റുകൾ 0.1 0.3
മനുഷ്യ ശരീരം ഹൈഡ്രജൻ , ഓക്സിജൻ , കാർബൺ , കാൽ‌സ്യം , ഫോസ്ഫറസ് എന്നിവയുൾപ്പടെയുള്ള മൂലകങ്ങൾ അടങ്ങിയതാണ്.
ശരീരത്തിലെ ട്രില്യൺ കണക്കിന് കോശങ്ങളിലും സെല്ലുലാർ അല്ലാത്ത ഘടകങ്ങളിലും ഈ മൂലകങ്ങൾ കാണപ്പെടുന്നു.
മുതിർന്ന പുരുഷ ശരീരത്തിന്റെ 60% വെള്ളമാണ്.
മൊത്തം ജലത്തിന്റെ അളവ് ഏകദേശം 42 ലിറ്റർ (9.2 imp gal; 11 US gal) ആണ്.
ഇതിൽ 3.2 ലിറ്റർ (0.70 imp gal; 0.85 US gal) ബ്ലഡ് പ്ലാസ്മ അടങ്ങിയ 19 ലിറ്റർ (4.2 imp gal; 5.0 US gal) എക്സ്ട്രാസെല്ലുലാർ ഫ്ലൂയിഡ്, ഏകദേശം 8.4 ലിറ്റർ (1.8 imp gal; 2.2 US gal) ഇന്റർസ്റ്റീഷ്യൽ ഫ്ലൂയിഡ്, ഏകദേശം 23 ലിറ്റർ (5.1 imp gal; 6.1 US gal) കോശങ്ങൾക്കുള്ളിലെ ദ്രാവകം എന്നിവയാണ് ഉള്ളത്.
കോശങ്ങൾക്കുള്ളിലും പുറത്തുമുള്ള ജലത്തിന്റെ ഉള്ളടക്കം, അസിഡിറ്റി, ഘടന എന്നിവ ശ്രദ്ധാപൂർവ്വം പരിപാലിക്കപ്പെടുന്നു.
കോശങ്ങൾക്ക് പുറത്തുള്ള ശരീരത്തിലെ പ്രധാന ഇലക്ട്രോലൈറ്റുകൾ സോഡിയം , ക്ലോറൈഡ് എന്നിവയാണ്, അതേസമയം കോശങ്ങൾക്കുള്ളിൽ ഇത് പൊട്ടാസ്യം , മറ്റ് ഫോസ്ഫേറ്റുകൾ എന്നിവയാണ്.
ശരീരത്തിൽ ജീവിതത്തിന്റെ അടിസ്ഥാന യൂണിറ്റായ ട്രില്യൺ കണക്കിന് കോശങ്ങൾ അടങ്ങിയിരിക്കുന്നു.
പക്വത പ്രാപിക്കുമ്പോൾ ഏകദേശം 30 – 37 ട്രില്യൺ കോശങ്ങൾ ശരീരത്തിലുണ്ട്.
ദഹനനാളത്തിലും ചർമ്മത്തിലും വസിക്കുന്ന മൾട്ടിസെല്ലുലാർ ജീവികൾ ഉൾപ്പടെ ഇതേ അളവിലുള്ള മനുഷ്യേതര കോശങ്ങൾക്കും ശരീരം ആതിഥേയത്വം വഹിക്കുന്നു.
ശരീരത്തിന്റെ എല്ലാ ഭാഗങ്ങളും കോശങ്ങളിൽ നിന്നല്ല നിർമ്മിച്ചിരിക്കുന്നത്.
കോശങ്ങൾ ഒരു എക്സ്ട്രാ സെല്ലുലാർ മാട്രിക്സിൽ ഇരിക്കുന്നു, അതിൽ കൊളാജൻ പോലുള്ള പ്രോട്ടീനുകൾ അടങ്ങിയിരിക്കുന്നു.
70 കി.
ഗ്രാം (150 lb) വരുന്ന ശരാശരി മനുഷ്യശരീരത്തിന്റെ ഭാരത്തിലെ ഏകദേശം 25 കി.
ഗ്രാം (55 lb) മനുഷ്യേതര കോശങ്ങൾ അല്ലെങ്കിൽ അസ്ഥി, ബന്ധിത ടിഷ്യു പോലുള്ള നോൺ സെല്ലുലാർ വസ്തുക്കളാണ്.
ശരീരത്തിലെ കോശങ്ങൾ ഡിഎൻഎ കാരണം പ്രവർത്തിക്കുന്നു.
ഒരു കോശത്തിന്റെ ന്യൂക്ലിയസിനുള്ളിൽ ഡിഎൻ‌എ ഇരിക്കുന്നു.
ഇവിടെ, ഡി‌എൻ‌എയുടെ ഭാഗങ്ങൾ‌ പകർ‌ത്തി ആർ‌എൻ‌എ വഴി സെല്ലിന്റെ ശരീരത്തിലേക്ക് അയയ്ക്കുന്നു.
കോശങ്ങൾക്കും അവയുടെ പ്രവർത്തനത്തിനും ഉൽ‌പ്പന്നങ്ങൾക്കും അടിസ്ഥാനമായ പ്രോട്ടീനുകൾ സൃഷ്ടിക്കാൻ ആർ‌എൻ‌എ ഉപയോഗിക്കുന്നു.
പ്രോട്ടീനുകൾ സെൽ പ്രവർത്തനവും ജീൻ എക്സ്പ്രഷനും നിർണ്ണയിക്കുന്നു, ഒരു കോശത്തിന് ഉത്പാദിപ്പിക്കപ്പെടുന്ന പ്രോട്ടീനുകളുടെ അളവ് ഉപയോഗിച്ച് സ്വയം നിയന്ത്രിക്കാൻ കഴിയും.
എന്നിരുന്നാലും, എല്ലാ കോശങ്ങൾക്കും ഡി‌എൻ‌എ ഇല്ല; മുതിർന്ന ചുവന്ന രക്താണുക്കൾ പോലുള്ള ചില കോശങ്ങൾ പക്വത പ്രാപിക്കുമ്പോൾ അവയുടെ ന്യൂക്ലിയസ് നഷ്ടപ്പെടും.
ടിഷ്യുകൾ
ശരീരത്തിൽ പലതരം ടിഷ്യുകൾ അടങ്ങിയിരിക്കുന്നു, ഇവ ഒരു പ്രത്യേക ഫംഗ്ഷനുമായി പ്രവർത്തിക്കുന്ന കോശങ്ങളായി നിർവചിക്കപ്പെടുന്നു.
ടിഷ്യൂകളെക്കുറിച്ചുള്ള പഠനത്തെ ഹിസ്റ്റോളജി എന്ന് വിളിക്കുന്നു, ഇത് പലപ്പോഴും ഒരു മൈക്രോസ്കോപ്പ് ഉപയോഗിച്ചാണ് നടത്തുന്നത്.
ശരീരത്തിൽ പ്രധാനമായും നാല് തരം ടിഷ്യുകൾ അടങ്ങിയിരിക്കുന്നു.